Merah Putih: One for All

Merah Putih: One for All ialah sebuah filem animasi pengembaraan Indonesia 2025 yang diarahkan oleh Endiarto dan Bintang Takari, dengan animasi oleh Perfiki Kreasindo. Bertemakan sambutan hari kemerdekaan Indonesia, filem ini menceritakan sekumpulan anak yang mengembara untuk mencari bendera Merah Putih yang dicuri agar dapat digunakan dalam sambutan kemerdekaan di kampungnya. Filem ini bakal ditayangkan pada 14 Ogos 2025, bersempena dengan ulang tahun kemerdekaan ke-80 Indonesia. Walau bagaimanapun, filem ini mendapat kritikan meluas oleh sebab kualiti animasinya yang serba buruk, mendorong pelbagai persoalan tentang pembikinan filem tersebut.

 Sinopsis 
Sebuah kampung bakal meraikan hari kemerdekaan Indonesia dengan sebuah pesta setempat. Pembesar kampung, Pak Lurah, mengumpulkan beberapa orang kanak-kanak kampung lalu membentuk sebuah pasukan bernama Tim Merdeka, terutamanya untuk menjaga bendera Indonesia yang bakal digunakan semasa pesta tersebut. Walau bagaimanapun, tidak lama sebelum sambutan dijalankan, bendera tersebut tiba-tiba hilang, mendorong Tim Merdeka untuk berusaha mencari bendera itu. Tim Merdeka meredah hutan hingga menjumpai golongan yang mencuri bendera itu, tetapi menuntut sesuatu sekiranya ingin bendera itu dipulang semula.

 Penerbitan 
Filem ini dikatakan mula dihasilkan pada Jun 2025, hanya dua bulan sebelum masa mula tayang.

 Rujukan 

Kategori:Filem animasi Indonesia
Kategori:Filem animasi 2025
Kategori:Filem 2025
Kategori:Filem Indonesia tahun 2025